
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.

REFERAT DE APROBARE
pentru proiectul de hotărâre privind completarea inventarului bunurilor care alcătuiesc domeniul privat al municipiului Alba Iulia, aprobat prin HCL nr.334/2022, completat prin HCL nr.381/2023 și îndreptarea erorilor materiale din cuprinsul Anexelor la HCL nr.334/2022 și HCL nr.381/2023
Cu privire la prezentul proiect de hotărâre, vă facem cunoscute următoarele:

Potrivit dispozițiilor art.357 din  OUG nr.57/2019 privind Codul Administrativ, cu modificările și completările ulterioare:

”(1) Inventarul bunurilor care alcătuiesc domeniul privat al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz.

(2) Comisia prevăzută la alin. (1) se constituie prin dispoziţia autorităţii executive a fiecărei unităţi administrativ-teritoriale.


(3) Comisia prevăzută la alin. (1) are obligaţia de a actualiza inventarul bunurilor care alcătuiesc domeniul privat al unităţii administrativ-teritoriale în termen de cel mult 90 de zile de la modificarea regimului juridic al bunurilor respective.


(4) Inventarul prevăzut la alin. (1) se aprobă prin hotărâre a autorităţii deliberative a fiecărei unităţi administrativ-teritoriale.„

Comisia specială de întocmire și actualizare a inventarului bunurilor aparținând domeniului public și privat al municipiului Alba Iulia, constituită în temeiul prevederilor Dispoziției Primarului municipiului Alba Iulia nr.667/2022, a mai identificat și inventariat și alte bunuri care au fost declarate ca bunuri aparținând domeniului privat de interes local al municipiului Alba Iulia, altele decât cele cuprinse în Anexa la HCL nr.334/2022 și în anexa la HCL nr.381/2023.


Având în vedere cele mai sus enunțate, considerăm necesară redactarea și supunerea spre dezbatere către Consiliul Local al municipiului Alba Iulia a unui proiect de hotărâre privind completarea inventarului bunurilor care alcătuiesc domeniul privat al municipiului Alba Iulia, aprobat prin HCL nr.334/2022, completat prin HCL nr.381/2023, în sensul introducerii în acest inventar a bunurilor cuprinse de la poziția nr.36 la poziția nr.74 din Anexa care face parte integrantă din prezenta hotărâre, inventar care va putea fi completat ulterior, pe măsură ce vor fi identificate și alte bunuri de această natură.


Deoarece ulterior adoptării HCL nr.381/2023 s-a observat faptul că în cuprinsul anexei la această hotărâre s-au strecurat două erori materiale, vă propunem îndreptarea acestora după cum urmează:


a).la poziția nr.25, dintr-o eroare de redactare, valoarea imobilului – teren cuprins la această poziție apare ca fiind de 398.030,64 lei în loc de 698.030,64 lei cum este corect;


b).la poziția nr.34, deși imobilul de la acestă poziție este compus din teren și construcție, la redactarea anexei construcția a fost emisă astfel că îndreptarea erorii materiale constă în introducerea la această poziție și a construcției, precum și a valorii de inventar a acesteia în cuantum de 246.620 lei.

c).întrucât dintr-o eroare de redactare valorile bunurilor cuprinse în anexele la HCL nr.334/2022 și HCL nr.381/2023 apar ca fiind exprimate în mii lei – ceea ce nu corespunde realității – vă solicităm să fiți de acord cu îndreptarea acestei erori în sensul exprimării valorii de inventar în lei, așa cum se prezintă situația în fapt.


La redactarea proiectului de hotărâre, au mai fost avute în vedere dispoziţiile art.129 alin.(14) , ale art.139 alin.(3) lit.”g”, ale art.196 alin.(1) lit.”a”, ale art.354 și ale art.357 din OUG nr.57/2019 privind Codul Administrativ, cu modificările și completările ulterioare, precum și dispozițiile HGR nr.392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor și dispozițiile Legii contabilității nr.82/1991, republicată, cu modificările și completările ulterioare .
Primar

Pleșa Gabriel Codru
